**Географија**

**Стандарди образовних постигнућа за крај основног образовања**

|  |
| --- |
| Општа предметна компетенција (ОПК)  Учење географије има за циљ да оспособи ученике да препознају, именују, дефинишу, лоцирају, описују и објашњавају основне астрономске феномене, као и физичко-географске и друштвено-географске објекте, појаве и процесе у својој локалној средини и на Земљи, чиме овај наставни предмет доприноси развоју логичког мишљења и научног погледа на свет. Ученици се на настави географије обучавају да прикупљају податке о елементима географске средине применом различитих метода, користе научну литературу и изворе, као и једноставне технике за обраду и приказивање резултата у виду табела, графикона и карата, анализирају их и аргументовано дискутују о њима. Уз помоћ дигиталних и других алата, yченици стичу географске вештине које ће примењивати у реалним животним околностима и даљем школовању. На примерима економских, политичких, културних и еколошких појава и процеса у свету, географија доприноси да се ученици вредносно оријентишу и имају позитиван став према различитостима. Захваљујући настави географије моћи ће да уоче проблеме, предлажу решења и активно учествују у унапређивању и заштити животне средине и културног наслеђа. Стечена искуства ученици ће интегрисати и користити за решавање сложенијих географских задатака на основу чега ће моћи да сагледају сопствена професионална интересовања. Кроз различите облике вршњачке сарадње у настави географије ученици развијају знатижељу, креативност и предузимљивост. На крају основног образовања ученици ће имати системски повезана географска знања, вештине и ставове потребне за даље школовање. |
|
|

**Основни ниво**

|  |
| --- |
| Специфична предметна компетенција 1 (СПК 1)  На основном нивоу ученици описују облик и кретања планете Земље и овладавају појмовном структуром о географском омотачу (рељеф, тектонски покрети и ерозије, време и клима, океани и воде на копну и биоми). У домену картографске писмености категоризују географске карте по различитим критеријумима. У области друштвене географије исправно користе појмове везане за природно и механичко кретање становништва, насеља, привреду и државу. Географске објекте, појаве и процесе упоређују и одређују њихову припадност географским регијама у Србији и свету. |
|
|

|  |
| --- |
| Специфична предметна компетенција 2 (СПК 2)  На основном нивоу ученици изводе закључке који су очигледни и засновани на експлицитно датим информацијама. Тумаче елементе географске карте и оријентишу се у простору. Очитавају вредности са аналогних и дигиталних мерних инструмената и податке са графичких приказа. У циљу географског закључивања, ученици илуструју географске објекте, појаве и процесе цртежом, скицом или једноставнијим географским моделом. |
|
|

|  |
| --- |
| Специфична предметна компетенција 3 (СПК 3)  На основном нивоу ученици развијају научну писменост и апстрактно мишљење кроз усвајање појмовне структуре географије и сродних наука (астрономија, геологија, педологија, екологија, социологија, економија), што подразумева извођење дословних интерпретација односа и веза између објеката, појава и процеса у познатом просторном контексту. Одговорно се опходе према очувању животне средине и дају лични допринос у еколошким активностима групе и тима. Поседују географска знања која им омогућавају извођење закључака и доношење одлука релевантних за приватни или живот заједнице. |
|
|

|  |  |  |
| --- | --- | --- |
| **Исходи образовног циклуса (ИОЦ): Основни ниво** | | |
| **СПК 1** | **СПК 2** | **СПК 3** |
| *Ученици:* | *Ученици:* | *Ученици:* |
| * ГЕО.OО.O.1.1. Објашњавају својим речима предмет проучавања географије. ГЕО.ОО.О.1.2. Упоређују небеска тела на основу положаја, физичких и хемијских особина. * ГЕО.ОО.О.1.3. Категоризују географске карте према размери, садржини, намени и просторном обухвату. * ГЕО.ОО.О.1.4. Класификују Земљине сфере и њихове елементе на основу главних физичко-географских одлика. * ГЕО.ОО.О.1.5. Изводе закључке о демографском (природно и механичко кретање), насеобинском (сеоска и градска насеља и урбанизација) и привредном развоју (привредне и ванпривредне делатности). * ГЕО.ОО.О.1.6. Објашњавају основне политичко-географске појмове (држава, државна територија, географски положај и границе државе). * ГЕО.ОО.О.1.7. Одређују припадност географских објеката одређеној регији. * ГЕО.ОО.О.1.8. Упоређују физичко-географске одлике изабраних географских регија у Србији и свету. * ГЕО.ОО.О.1.9. Повезују објекте геонаслеђа и геодиверзитета са географским процесима којима они настају у Србији и свету. * ГЕО.ОО.О.1.10. Разликују врсте заштићених подручја и културних добара и наводе примере у Србији и свету. | * ГЕО.OО.О.2.1. Илуструју цртежом, скицом или моделом положај небеских тела у Сунчевом систему. * ГЕО.OО.О.2.2. Очитавају вредности температуре ваздуха, ваздушног притиска  и количине падавина помоћу аналогних и дигиталних мерних инструмената. * ГЕО.OО.О.2.3. Очитавају податке са графикона, табела и тематских карата. * ГЕО.OО.О.2.4. Одређују стране света помоћу компаса и природних и антропогених објеката у простору и на географској карти. * ГЕО.OО.О.2.5. Препознају и читају математичке, географске и допунске елементе карте. | * ГЕО.OО.О.3.1. На личном примеру показују еколошки одговорно понашање (правилно одлагање отпада, рециклажа, учешће у активностима уређења околине). * ГЕО.OО.О.3.2. Конструктивно учествују у раду групе за потребе проучавања географских карактеристика локалне заједнице. * ГЕО.OО.О.3.3. Презентују породичне артефакте у циљу објашњавања географско-историјског контекста у коме су они настали (порекло породице и њихове миграције). * ГЕО.OО.О.3.4. Анализирају занимања у којима географска знања имају важну улогу у циљу професионалне оријентације. |

**Средњи ниво**

|  |
| --- |
| Специфична предметна компетенција 1 (СПК 1)  На средњем нивоу ученици објашњавају узроке и последице облика и кретања Земље, Сунца и Месеца. Ученици доводе у везу различите појаве и процесе у географском омотачу и процењују стање животне средине. Анализирају факторе и динамику развоја друштвено-географских елемената простора. Идентификују, описују и објашњавају конститутивне елементе географских регија у Србији и свету. У домену картографске писмености упоређују садржаје географских карата по различитим критеријумима. |
|
|

|  |
| --- |
| Специфична предметна компетенција 2 (СПК 2)  На средњем нивоу ученици су оспособљени да посматрају географске појаве и врше мерења у познатом просторном контексту. У процесу усвајања географских знања конструишу једноставније географске моделе, који репрезентују просторне и односе величина релевантних географских објеката. Као изворе информација користе готове статистичке податке и приказе (графиконе, дијаграме), географске карте и релевантне научно-популарне и илустративне материјале. Израђују тематске карте (картограме) над основом коју представља нема карта. На основу расположивих статистичких података, врше једноставнија израчунавања (средње вредности, стопе промене географских величина, пропорције и размере). Ученици користе средства информационо-комуникационих технологија (ИКТ) као изворе информација и средства саопштавања резултата кроз мултимедијалне презентације. |
|
|

|  |
| --- |
| Специфична предметна компетенција 3 (СПК 3)  На средњем нивоу ученици анализирају информације о географском простору ради активног учешћа у доношењу одлука о уређењу свог насеља. Развијају друштвено прихватљиве ставове, користе научне концепте и примењују их у различитим животним ситуацијама. Проучавање географских одлика свог краја, Републике Србије и света у целини доприноси да ученици лакше доносе одлуке у вези са наставком школовања и избором будућег занимања. Заступају широку друштвену партиципацију и неговање различитости у заштити непосредне животне средине и обезбеђивању одрживог развоја. |
|
|

|  |  |  |
| --- | --- | --- |
| **Исходи образовног циклуса (ИОЦ): Средњи ниво** | | |
| **СПК 1** | **СПК 2** | **СПК 3** |
| *Ученици:* | *Ученици:* | *Ученици:* |
| * ГЕО.OО.С.1.1. Процењују повезаност географије са осталим природним и друштвеним наукама у истраживању просторних феномена. * ГЕО.OО.С.1.2. Објашњавају облик, димензије и кретања Земље и њихове последице. * ГЕО.OО.С.1.3. Упоређују, проналазе сличности и разлике у садржају, размери, намени и просторном обухвату географских карата. * ГЕО.OО.С.1.4. Доводе у везу географске објекте са географским појавама у Земљиним сферама. * ГЕО.OО.С.1.5. Пореде утицај различитих географских фактора на развој и размештај становништва, насеља и привреде. * ГЕО.OО.С.1.6. Анализирају факторе настанка и развоја држава у Европи и свету у ближој и даљој прошлости. * ГЕО.OО.С.1.7. Изводе закључке о конститутивним елементима географских регија у Србији, Европи и свету. * ГЕО.OО.С.1.8. Идентификују узроке загађивања и предлажу мере заштите воде, ваздуха и земљишта у својој локалној средини, Србији и свету. * ГЕО.OО.С.1.9. Аргументују своје мишљење о примењеним мерама заштите природе у Србији и свету. | * ГЕО.OО.С.2.1. Утврђују односе величина и положаје планета на основу израђеног сопственог модела Сунчевог система. * ГЕО.OО.С.2.2. Демонстрирају Земљина кретања и њихове најважније последице помоћу глобуса и других модела. * ГЕО.OО.С.2.3. Израђују графиконе, табеле, схеме и тематске карте (картограме) над основом коју представља нема карта. * ГЕО.OО.С.2.4. Изводе закључке о метеоролошким појавама на основу резултата мерења климатских елемената у географској средини. * ГЕО.OО.С.2.5. Израчунавају вредности основних демографских показатеља (стопе наталитета, морталитета, природног прираштаја, имиграције, емиграције, миграционог салда, укупне промене броја становника и густине насељености) на основу готових статистичких података. * ГЕО.OО.С.2.6. Одабирају изворе података релевантне за истраживање конкретне географске регије. * ГЕО.OО.С.2.7. Изводе закључке о географским појавама на основу посматрања елемената географске средине. * ГЕО.OО.С.2.8. Конструишу једноставније моделе управљања отпадом у својој локалној средини у циљу смањења употребе ресурса, а повећања рециклаже већ коришћених. | * ГЕО.OО.С.3.1. Прикупљају и анализирају информације о стању животне средине и активно се укључују у уређење простора свог насеља. * ГЕО.OО.С.3.2. Заступају друштвено прихватљиве ставове (поштовање различитости, толеранција, итд.) у анализи географских феномена. * ГЕО.OО.С.3.3. Анализирају географске специфичности свога краја у циљу идентификовања потенцијалних занимања. * ГЕО.OО.С.3.4. Образлажу примену географских знања у свакодневном животу. |

**Напредни ниво**

|  |
| --- |
| Специфична предметна компетенција 1 (СПК 1)  На напредном нивоу ученици изводе закључке о утицајима појава у Сунчевом систему на географски омотач Земље (плима и осека, Месечеве мене, метеоритски кратери...). Разумевањем физичко-географских и друштвено-географских структурних елемената географског простора, ученици идентификују и тумаче узрочно-последичне, просторне, временске, хоризонталне и вертикалне везе и односе међу њима. Процењују утицаје природних и антропогених процеса на стање квалитета животне средине. Повезивањем географије са релевантним садржајима из домена сродних наука (астрономија, геологија, биологија, педологија, екологија, социологија, економија), ученици развијају комплексна, системски условљена знања која су у функцији анализирања географског простора на локалном, националном, регионалном и глобалном нивоу. |
|
|

|  |
| --- |
| Специфична предметна компетенција 2 (СПК 2)  На напредном нивоу ученици планирају и спроводе географско истраживање уз одређену помоћ и подршку. Податке добијене анализом географских карата, посматрањем, мерењем и анкетирањем пореде са подацима из литературе. Утврђују узроке и последице проучаваних географских појава и резултате истраживања илуструју, демонстрирају и презентују у виду тематских карата, макета и/или модела. У процесу географског закључивања користе и средства ИКТ-а и то као: изворе информација, алате за прикупљање и обраду података, мерне инструменте и средства за саопштавање резултата. |
|
|

|  |
| --- |
| Специфична предметна компетенција 3 (СПК 3)  На напредном нивоу ученици су оспособљени да аргументовано, уз уважавање ставова других, дискутују о сложенијим географским проблемима и да формулишу предлоге који на специфичан начин уважавају различите интересе и вредности. Критички анализирају стање географске средине и предлажу мере њене заштите. Вредновањем материјалног и нематеријалног културног наслеђа и учешћем у организацији различитих манифестација, ученици негују осећање припадности свом народу и развијају однос поштовања према тековинама других народа. |
|
|

|  |  |  |
| --- | --- | --- |
| **Исходи образовног циклуса (ИОЦ): Напредни ниво** | | |
| **СПК 1** | **СПК 2** | **СПК 3** |
| *Ученици:* | *Ученици:* | *Ученици:* |
| * ГЕО.OО.Н.1.1. Изводе закључке о утицајима појава у Сунчевом систему на географски омотач Земље. * ГЕО.OО.Н.1.2. Уочавају контрасте у области демографских промена, развоја привреде и процеса урбанизације у репрезентативним регијама Србије, Европе и света. * ГЕО.OО.Н.1.3. Повезују процесе у Земљиним сферама са развојем и функционисањем друштва у репрезентативним регијама Србије, Европе и света. * ГЕО.OО.Н.1.4. Изводе закључке о утицајима природних и антропогених процеса на стање квалитета животне средине у својој локалној средини, Србији и свету. | * ГЕО.OО.Н.2.1. Доносе закључке о просторним и узрочно-последичним везама између физичко-географских фактора (рељеф, клима, воде и земљиште) и друштвено-географских елемената (становништво, привреда, насеља и држава) на основу информација са географских карата. * ГЕО.OО.Н.2.2. Осмишљавају климатолошки пројекат у локалној средини који укључује постављање истраживачких питања, избор метода, техника и ресурса (мерни инструменти и извори података), периода мерења, обраду података и извођење и презентацију закључака. * ГЕО.OО.Н.2.3. Доводе у везу демографске промене са трансформацијом насеља и привредним развојем на основу израчунавања вредности друштвено-географских показатеља. * ГЕО.OО.Н.2.4. Спроводе истраживање појединих природних и/или друштвених појава у конкретној географској регији. * ГЕО.OО.Н.2.5. Самостално изводе закључке о појединим појавама у географској средини на основу једноставних мерења и на друге начине прикупљених података о њима. * ГЕО.OО.Н.2.6. Анализирају географске карте тумачењем размере, садржине, намене и просторног обухвата. * ГЕО.OО.Н.2.7. Мере дужине и површине на географским картама крупног размера. | * ГЕО.OО.Н.3.1. Дискутују о демографским (депопулација, емиграција), еколошким (загађење животне средине), економским (сиромаштво, незапосленост), урбаним (бесправна градња) и руралним (деаграризација) проблемима, тако што аргументовано износе свој став поштујући ставове других. * ГЕО.OО.Н.3.2. Критички преиспитују мере заштите објеката културног наслеђа краја у коме живе. * ГЕО.OО.Н.3.3. Предлажу мере заштите географског омотача на основу анализе промена у Земљиним сферама. * ГЕО.OО.Н.3.4. Анализирају вредност незаштићених природних и културних објеката у месту у коме живе, које по њиховом мишљењу треба ставити под заштиту. |